LISÄTALOUSARVIOESITYS NRO 4 VUODEN 2013 YLEISEEN TALOUSARVIOON MENOTAULUKKO PÄÄLUOKITTAIN Pääluokka III – Komissio Pääluokka IV – Euroopan unionin tuomioistuin /* COM/2013/0254 final - 2013/ () */





LISÄTALOUSARVIOESITYS NRO 4 VUODEN 2013 YLEISEEN TALOUSARVIOON MENOTAULUKKO PÄÄLUOKITTAIN Pääluokka III – Komissio Pääluokka IV – Euroopan unionin tuomioistuin Euroopan komissio ottaa huomioon – Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 A artiklan kanssa, – unionin yleiseen talousarvioon sovellettavista varainhoitosäännöistä 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012[1] ja erityisesti sen 41 artiklan, – 12 päivänä joulukuuta 2012 hyväksytyn Euroopan unionin yleisen talousarvion varainhoitovuodeksi 2013[2], – 18 päivänä maaliskuuta 2013 hyväksytyn lisätalousarvioesityksen nro 1/2013[3], – 27 päivänä maaliskuuta 2013 hyväksytyn lisätalousarvioesityksen nro 2/2013[4], – 15 päivänä huhtikuuta 2013 hyväksytyn lisätalousarvioesityksen nro 3/2013[5], ja esittää budjettivallan käyttäjälle lisätalousarvioesityksen nro 4 vuoden 2013 talousarvioon. MUUTOKSET PÄÄLUOKITTAISEEN TULO- JA MENOTAULUKKOON Muutokset pääluokittaiseen tulo- ja menotaulukkoon ovat saatavilla Eur-Lexissä (http://eur-lex.europa.eu/budget/www/index-en.htm). Muutosten englanninkielinen toisinto esitetään tiedoksi tämän asiakirjan budjettiteknisenä liitteenä. SISÄLLYLUETTELO 1. Johdanto.. 5 2. Euroopan GNSS-virasto.. 5 3. Koulutuksen, audiovisuaalialan ja kulttuurin toimeenpanovirasto.. 6 4. Euroopan unionin tuomioistuin.. 7 5. Tiivistelmätaulukko rahoituskehyksen otsakkeittain.. 9 1. Johdanto Tämä vuotta 2013 koskeva lisätalousarvioesitys (LTE) nro 4 kattaa seuraavat toimenpiteet: ¾ Euroopan GNSS-viraston (GSA) henkilöstötaulukkoon tehdään muutokset, jotka perustuvat 20:tä henkilöstötaulukkoon sisältyvää lisätointa (kaikki AD-toimia) koskevaan pyyntöön. EU:n GSA:lle maksamaan rahoitusosuuteen tehdään tämän vuoksi 1 750 000 euron lisäys, joka ehdotetaan rahoitettavan siirtämällä GNSS-ohjelman nykyisiä määrärahoja ohjelman sisällä. ¾ Koulutuksen, audiovisuaalialan ja kulttuurin toimeenpanoviraston henkilöstötaulukkoon tehdään muutokset, jotka perustuvat kahta henkilöstötaulukkoon sisältyvää lisätointa (molemmat AD-toimia) koskevaan pyyntöön. Tämä lisäys kompensoidaan kahdella komission henkilöstötaulukossa vapautuneella viralla. Lisäys liittyy toimeenpanoviraston toimeksiannon laajentamiseen, jota varten toimeenpanoviraston palvelukseen siirretään lisäksi komissiosta 13 sopimussuhteista toimihenkilöä (kokoaikaisina työntekijöinä laskettuna). EU:n rahoitusosuus viraston toimintakustannuksista kasvaa näiden toimenpiteiden seurauksena yhteensä 1 516 000 euroa. Tässä ehdotetaan, että tämä lisäys rahoitetaan tekemällä vastaavansuuruinen vähennys komission henkilöstömenoja ja hallinnon tukimenoja varten varattuihin määrärahoihin. ¾ Euroopan unionin tuomioistuimen henkilöstötaulukkoon tehdään muutokset, jotka perustuvat uuden julkisasiamiehen viran perustamiseen ja siihen liittyvään, seitsemää henkilöstötaulukkoon sisältyvää lisätointa (neljä AD-tointa ja kolme AST-tointa) koskevaan pyyntöön. Nämä lisätoimet ehdotetaan rahoitettavan talousarviossa tuomioistuimen pääluokassa käytettävissä olevista määrärahoista. Näillä muutoksilla ei ole talousarviovaikutuksia, koska EU:n edellä mainituille kahdelle virastolle maksamiin rahoitusosuuksiin ehdotetut lisäykset katetaan kokonaisuudessaan talousarvion komission pääluokassa vastaaviin menoihin tehtävillä vastaavansuuruisilla vähennyksillä ja tuomioistuimen henkilöstölisäys rahoitetaan sen omassa pääluokassa käytettävissä olevista määrärahoista. 2. Euroopan GNSS-virasto Komissio hyväksyi 30. marraskuuta 2011 ehdotuksen uudeksi GNSS-asetukseksi[6], jossa EGNOS- ja Galileo-ohjelmia ja niiden rahoitusta varten otetaan käyttöön uusi hallinnointirakenne kaudeksi 2014–2020. Tässä uudessa rakenteessa ohjelmien hallinnointitehtäviä annetaan Euroopan GNSS-virastolle (GSA). Näihin tehtäviin kuuluu muun muassa molempien järjestelmien käyttö 1. tammikuuta 2014 lähtien. Jotta GSA voisi hoitaa tehtävänsä tuloksekkaasti ja välttää palveluihin liittyvät viivästykset ja keskeytykset, sen on aloitettava valmistelut jo vuonna 2013. Osana näitä valmisteluja GSA varmistaa, että kaikki järjestelmien käyttöön liittyvät tehtävät koordinoidaan. Tällaisiin kuuluvat muun muassa ylläpito, järjestelmien toiminnan varmistaminen, palvelujen tarjonta sekä operationaalisten ja käyttäjien tarpeiden kehitystä koskevan palautteen antaminen uusien järjestelmäsukupolvien käyttöön ottamista varten. Komissio hyväksyi 6. helmikuuta 2013 asetusta (EU) N:o 912/2010 muuttavan tarkistetun GSA-asetuksen[7] antaakseen Euroopan parlamentille ja neuvostolle selkeän kuvan siitä, millaisin edellytyksin GSA hoitaa sille uudessa hallinnointimallissa annettuja tehtäviä. Tarkistettuun GSA-asetukseen liitetyssä rahoitusselvityksessä esitetään vuodeksi 2013 20:tä väliaikaisen toimihenkilön lisätointa, joiden seurauksena henkilöstötaulukkoon sisältyvien virkojen ja toimien lukumäärä kasvaa 57:stä 77:ään. Komission yksiköt ovat analysoineet tarkkaan kaikkien pyydettyjen väliaikaisten toimihenkilöiden yksityiskohtaiset tehtävät ja tehtävänkuvaukset. Heti kun tarkistettu GSA-asetusehdotus oli hyväksytty, GSA käynnisti tarvittavat valmistelut varmistaakseen, että valmistelutehtävien hoitaminen voidaan aloittaa nopeasti. Rekrytointi voidaan kuitenkin aloittaa virallisesti vasta, kun tämä lisätalousarvioesitys on hyväksytty, koska GSA:n henkilöstötaulukkoon tehdyille muutoksille tarvitaan budjettivallan käyttäjän hyväksyntä ennen kuin varsinainen rekrytointi voidaan aloittaa. Viraston vuoden 2013 talousarvioon aiheutuvat lisäkustannukset ovat arviolta yhteensä 1 750 000 euroa, jos rekrytointi voidaan aloittaa vuoden 2013 heinäkuun puolivälissä. EU:n virastolle maksamaan rahoitusosuuteen on tämän vuoksi tarpeen tehdä vastaava lisäys. Tässä esitetään, että tarvittavat maksusitoumus- ja maksumäärärahat vapautetaan kohdentamalla määrärahoja uudelleen komission sisäisellä siirrolla luvussa 02 05 siten, että Galileo-ohjelman määrärahoja siirretään momentilta 02 05 01 ”Eurooppalaiset satelliittinavigointiohjelmat (EGNOS ja Galileo)” virastoa koskevalle alamomentille 02 05 02 01 ”Euroopan GNSS-virasto – Rahoitusosuus osastoihin 1 ja 2”. Muutettu henkilöstötaulukko sisältyy tämän asiakirjan budjettitekniseen liitteeseen. Se sisältää 20 AD-palkkaluokan lisätointa, joista kolme kuuluu AD 10 -palkkaluokkaan, kolme AD 9 -palkkaluokkaan, kuusi AD 8 -palkkaluokkaan, seitsemän AD 7 -palkkaluokkaan ja yksi AD 6 -palkkaluokkaan. 3. Koulutuksen, audiovisuaalialan ja kulttuurin toimeenpanovirasto Komissio laajensi vuonna 2012 koulutuksen, audiovisuaalialan ja kulttuurin toimeenpanoviraston toimeksiantoa antamalla virastolle MEDIA Mundus -ohjelman toteuttamiseen liittyviä lisätehtäviä sekä monivuotisen rahoituskehyksen otsakkeesta 4 rahoitettaviin, kouluopetusta ja nuorisotoimintaa koskeviin toimintoihin liittyviä lisätehtäviä. Samalla toimeenpanovirastolla jo koulutuksen alalla olevat eurooppalaiseen Eurydice-yksikköön liittyvät tehtävät laajennettiin koskemaan myös nuorisotoimintaohjelmaa. Kauden 2007–2013 jatkuvasti kasvavien rahoitusohjelmien hallinnointiin liittyvien lisätehtävien siirtämisestä toimeenpanovirastolle saadaan selkeää laatuun ja kustannuksiin liittyvää hyötyä, kun virastolla olevaa asiantuntemusta käytetään sen toiminnan alaan kuuluvilla osa-alueilla entistä laajemmin. Tämä on osoittautunut kustannustehokkaimmaksi ratkaisuksi. Laadun näkökulmasta lisätehtävien siirtämistä toimeenpanovirastolle voidaan perustella sen tarjoamilla laadukkailla ohjelmien hallinnointipalveluilla. Kustannusten näkökulmasta hallinnointitehtävien siirtämisestä toimeenpanovirastolle saadaan vuonna 2013 yhteensä 574 000 euron säästöt verrattuna tilanteeseen, jossa komissio vastaisi hallinnoinnista itse. Suurin osa kustannussäästöistä on seurausta toimenpanovirastossa saavutettavista tehokkuushyödyistä, joiden ansiosta komissio on voinut pitää viraston toimintakustannusten kattamiseksi maksettavan lisärahoitusosuuden mahdollisimman vähäisenä. Säästyneet määrärahat voidaan käyttää hallinnoitavia ohjelmia varten varattujen toimintamäärärahojen kasvattamiseen ohjelmakohtaisten kokonaismäärärahojen puitteissa. Toimeenpanovirastojen komitea antoi lokakuussa 2012 myönteisen lausunnon koulutuksen, audiovisuaalialan ja kulttuurin toimeenpanoviraston toimeksiannon laajentamisesta, eikä Euroopan parlamentti vastustanut toimenpiteen hyväksymistä työjärjestelyissä asetetussa määräajassa. Saatuaan näin sekä Euroopan parlamentin että neuvoston hyväksynnän komissio antoi joulukuussa 2012 päätöksen toimeenpanoviraston toimeksiannon laajentamisesta (C(2012) 9474 ja 9475). Tämä lisätalousarvioesitys kattaa koulutuksen, audiovisuaalialan ja kulttuurin toimeenpanoviraston toimeksiannon laajentamiseen vuonna 2013 liittyvät budjettinäkökohdat eli EU:n toimeenpanovirastolle maksamaan rahoitusosuuteen ja toimeenpanoviraston henkilöstömäärään tehtävät lisäykset. Nämä lisäykset kompensoidaan komission henkilöstömäärään ja vastaaviin henkilöstöä ja hallinnon tukimenoja varten varattuihin määrärahoihin tehtävällä vastaavansuuruisella vähennyksellä, kuten jäljempänä on tarkemmin esitetty. EU:n toimeenpanovirastolle maksamaan rahoitusosuuteen tehdään toimeenpanovirastolle siirrettyjen, sen toimeksiannon laajentamiseen liittyvien lisätehtävien seurauksena 1 516 000 euron lisäys, josta 458 000 euroa liittyy otsakkeeseen 3 b kuuluvien ohjelmien hallinnointiin (alamomentti 15 01 04 31 ”Koulutuksen, audiovisuaalialan ja kulttuurin toimeenpanovirasto – Rahoitusosuus otsakkeen 3 b ohjelmista”) ja 1 058 000 euroa otsakkeeseen 4 kuuluvien ohjelmien hallinnointiin (alamomentti 19 01 04 30 – Koulutuksen, audiovisuaalialan ja kulttuurin toimeenpanovirasto – Rahoitusosuus ulkosuhdeohjelmista”). Lisäys katetaan seuraavissa budjettikohdissa olevista määrärahoista: alamomentti XX 01 01 01 ”Menot toimielimen palveluksessa olevasta henkilöstöstä”, alamomentti 15 01 02 01 ”Ulkopuolinen henkilöstö koulutuksen ja kulttuurin toimintalohkossa”, alamomentti 15 01 04 68 ”Media Mundus – Hallintomenot”, momentti 15 05 55 ”Nuorisotoimintaohjelma”, alamomentti 19 01 04 01 ”Kehitysyhteistyön rahoitusväline (DCI) – Hallintomenot” ja alamomentti 19 01 04 02 ”Eurooppalainen naapuruuden ja kumppanuuden väline (ENPI) – Hallintomenot”. Toimeenpanoviraston henkilöstöön ja henkilöstötaulukkoon on tarpeen tehdä seuraavat muutokset: 15 lisätointa (kokoaikaisina työntekijöinä laskettuna), joista 13 on tarkoitettu sopimussuhteisia toimihenkilöitä varten (määrä on laskettu toimeenpanoviraston keskikustannusten perusteella) ja kaksi (AD 8 ‑palkkaluokan tointa) väliaikaisia toimihenkilöitä varten, koska toimeenpanovirastolle hallinnoitavaksi siirrettyä Media Mundus ‑ohjelmaa ja sillä olevia nuorisotoimintaohjelmaan liittyviä tehtäviä varten tarvitaan kaksi edellä mainittuun palkkaluokkaan luokiteltua väliaikaista toimihenkilöä. Viraston tarvitsema henkilöstölisäys kompensoidaan kokonaisuudessaan komission henkilöstöön tehtävillä vastaavilla vähennyksillä. Komission talousarviosta vapautetaan ja siirretään näin 13:a sopimussuhteista toimihenkilöä ja kahta henkilöstötaulukon (AST 7 ‑palkkaluokan) tointa vastaavat määrärahat. Yksityiskohtaiset tiedot toimeksiannon laajentamisen vaikutuksista hallintomäärärahoihin sekä komission ja toimeenpanoviraston henkilöstöön on esitetty budjettiteknisessä liitteessä. 4. Euroopan unionin tuomioistuin 4.1 Unionin tuomioistuimen esittämä pyyntö Unionin tuomioistuin pyysi Lissabonin sopimuksen hyväksyneen hallitustenvälisen konferenssin päätösasiakirjan liitteenä olevan julistuksen N:o 38 mukaisesti tammikuussa 2013 kolmea uutta julkisasiamiehen virkaa, joista yksi on tarkoitus täyttää 1. heinäkuuta 2013 lähtien ja kaksi 7. lokakuuta 2015 lähtien. Jotta ensimmäinen uusi julkisasiamies voisi aloittaa virassaan 1. heinäkuuta 2013 (muiden kahden on tarkoitus aloittaa virassaan vuonna 2015), tuomioistuin pyytää, että sen henkilöstötaulukkoa muutetaan siten, että siihen lisätään uudet julkisasiamiehen kabinettia varten tarvittavat toimet, joita on seitsemän (yksi AD 14 -palkkaluokan toimi, yksi AD 12 -palkkaluokan toimi, 1 AD 11 -palkkaluokan toimi, yksi AD 10 -palkkaluokan toimi, yksi AST 5 -palkkaluokan toimi, yksi AST 3 -palkkaluokan toimi ja yksi AST 2 -palkkaluokan toimi). Näiden toimien kustannukset ovat unionin tuomioistuimen vuoden 2013 talousarviossa arviolta 910 000 euroa. Voidakseen paremmin selviytyä kasvavasta työmäärästään unionin tuomioistuin pyysi samassa yhteydessä yhdeksää lakimiesavustajan lisävirkaa (yksi AD 14 -palkkaluokan virka, kolme AD 12 -palkkaluokan virkaa, kolme AD 11 -palkkaluokan virkaa ja kaksi AD 10 -palkkaluokan virkaa) eli yhtä uutta lakimiesavustajaa unionin yleisen tuomioistuimen jokaiseen yhdeksään jaostoon. Tuomioistuin on arvioinut, että edellä mainituista viroista aiheutuu sen vuoden 2013 talousarvioon 930 000 euron lisäkustannukset. Uuteen julkisasiamieheen (ja kabinettiin) sekä uusiin lakimiesavustajiin liittyvät lisäkustannukset vuoden 2013 talousarviossa ovat näin yhteensä 1 840 000 euroa. 4.2 Komission ehdotus Komissio esittää lisätalousarvioesityksessään nro 4/2013, että unionin tuomioistuimen henkilöstötaulukkoa muutetaan siten, että siihen lisätään uuden julkisasiamiehen kabinettia varten tarvittava henkilöstö (yksi AD 14 -palkkaluokan toimi, yksi AD 12 -palkkaluokan toimi, yksi AD 11 -palkkaluokan toimi, yksi AD 10 -palkkaluokan toimi, yksi AST 5 -palkkaluokan toimi, yksi AST 3 ‑palkkaluokan toimi ja yksi AST 2 -palkkaluokan toimi). Se ei kuitenkaan esitä näitä toimia vastaavien lisämäärärahojen ottamista vuoden 2013 talousarviossa olevaan tuomioistuimen pääluokkaan. Komissio ottaa huomioon, että tuomioistuin aikoo rahoittaa yhden, kabinetin perustamiseen liittyvän sopimussuhteisen toimihenkilön lisätoimen (tehtäväryhmä I) oman pääluokkansa talousarvioluvussa 14 (ulkopuolinen henkilöstö) olevista määrärahoista. Komissio ei kuitenkaan ole sisällyttänyt lisätalousarvioesitykseensä nro 4/2013 yhdeksää uutta lakimiesavustajan virkaa koskevaa pyyntöä. Tämän pyynnön osalta komissio viittaa rahoitussuunnittelusta ja budjetista vastaavan komissaarin muille toimielimille lähettämään kirjeeseen[8], jossa korostetaan, että on poliittisesti erittäin tärkeää, että nämä tukevat komission noudattamaa periaatetta, joka koskee 1 prosentin henkilöstövähennystä. Tämä periaate on seurausta komission ehdotuksesta, jonka mukaisesti EU:n kaikkien toimielinten ja elinten henkilöstöä vähennetään viiden vuoden jaksolla 5 prosenttia. Komissio toteaa, että tuomioistuin ehdotti maaliskuussa 2011 kahdentoista tuomarin lisäviran perustamista unionin yleiseen tuomioistuimeen selviytyäkseen kasvavasta työmäärästään, ja huomauttaa erityisesti, että tähän ehdotukseen liittyy epävarmuustekijöitä. Se ehdottaa tämän vuoksi, että tältä osin odotetaan lainsäätäjän päätöksiä. Määrärahoista komissio toteaa, ettei lisätalousarvioesitys nro 2/2013 jätä lainkaan liikkumavaraa suhteessa maksumäärärahojen vuoden 2013 enimmäismäärään lukuun ottamatta tilanteita, joissa on kyse EU:n solidaarisuusrahaston käyttöönottoon liittyvistä tarpeista. Komissio aikoo piakkoin esittää näitä tarpeita koskevan erillisen lisätalousarvioesityksen nro 5/2013. Lisäksi kun otetaan huomioon lisätalousarvioesityksessä nro 4/2013 pyydetyn lisähenkilöstön rekrytointiin kokemuksen perusteella yleensä tarvittava aika, komissio katsoo, että tuomioistuin pystyy mukauttamaan rekrytointiaan talousarviossaan tämäntyyppisiä menoja varten tällä hetkellä käytettävissä olevien määrärahojen perusteella. Komissio ei tämän vuoksi ole sisällyttänyt ehdotukseensa julkisasiamiestä ja sitä varten tarvittavaa seitsemää lisätointa koskevaan pyyntöön liittyviä lisämäärärahoja. Samasta syystä komissio ehdottaa, ettei talousarvion tulopuolelle oteta uusien kabinetin jäsenten vuonna 2013 suorittamista maksuista saatavia lisärahoitusosuuksia, joiden tuomioistuin arvioi olevan 121 000 euroa. Muutettu henkilöstötaulukko sisältyy tämän asiakirjan budjettitekniseen liitteeseen. 5. Tiivistelmätaulukko rahoituskehyksen otsakkeittain Rahoituskehys Otsake/alaotsake || Vuoden 2013 tarkistettu rahoituskehys || Talousarvio 2013 (ml. LTE:t nro 1–3/2013) || LTE nro 4/2013 || Talousarvio 2013 (ml. LTE:t nro 1–4/2013) MSM || MM || MSM || MM || MSM || MM || MSM || MM 1. KESTÄVÄ KASVU || || || || || || || || 1 a. Kasvua ja työllisyyttä edistävä kilpailukyky || 15 670 000 000 || || 16 168 150 291 || 12 886 628 095 || || || 16 168 150 291 || 12 886 628 095 Liikkumavara || || || 1 849 709 || || || || 1 849 709 || 1 b. Kasvua ja työllisyyttä edistävä koheesio || 54 974 000 000 || || 54 958 049 037 || 56 349 544 736 || || || 54 958 049 037 || 56 349 544 736 Liikkumavara || || || 15 950 963 || || || || 15 950 963 || Yhteensä || 70 644 000 000 || || 71 126 199 328 || 69 236 172 831 || || || 71 126 199 328 || 69 236 172 831 Liikkumavara[9] || || || 17 800 672 || || || || 17 800 672 || 2. LUONNONVAROJEN SUOJELU JA HALLINTA || || || || || || || || josta markkinoihin liittyvät menot ja suorat tuet || 48 583 000 000 || || 43 956 548 610 || 43 934 188 711 || || || 43 956 548 610 || 43 934 188 711 Yhteensä || 61 310 000 000 || || 60 159 241 416 || 58 095 492 961 || || || 60 159 241 416 || 58 095 492 961 Liikkumavara || || || 1 150 758 584 || || || || 1 150 758 584 || 3. KANSALAISUUS, VAPAUS, TURVALLISUUS JA OIKEUS || || || || || || || || 3 a. Vapaus, turvallisuus ja oikeus || 1 703 000 000 || || 1 440 827 200 || 1 046 033 652 || || || 1 440 827 200 || 1 046 033 652 Liikkumavara || || || 262 172 800 || || || || 262 172 800 || 3 b. Kansalaisuus || 746 000 000 || || 738 364 000 || 654 249 615 || 316 000 || 316 000 || 738 680 000 || 654 565 615 Liikkumavara || || || 7 636 000 || || || || 7 320 000 || Yhteensä || 2 449 000 000 || || 2 179 191 200 || 1 700 283 267 || 316 000 || 316 000 || 2 179 507 200 || 1 700 599 267 Liikkumavara[10] || || || 269 808 800 || || || || 269 492 800 || 4. EU MAAILMANLAAJUISENA TOIMIJANA || 9 595 000 000 || || 9 583 118 711 || 6 898 914 260 || || || 9 583 118 711 || 6 898 914 260 Liikkumavara[11] || || || 275 996 289 || || || || 275 996 289 || 5. HALLINTO || 9 095 000 000 || || 8 430 690 740 || 8 430 365 740 || -316 000 || -316 000 || 8 430 374 740 || 8 430 049 740 Liikkumavara[12] || || || 750 309 260 || || || || 750 625 260 || 6. KORVAUKSET || 75 000 000 || || 75 000 000 || 75 000 000 || || || 75 000 000 || 75 000 000 Liikkumavara || || || || || || || || YHTEENSÄ || 153 168 000 000 || 144 285 000 000 || 151 553 441 395 || 144 436 229 059 || || || 151 553 441 395 || 144 436 229 059 Liikkumavara [13][14] || || || 2 464 673 605 || 14 770 941 || || || 2 464 673 605 || 14 770 941 [1] EUVL L 298, 26.10.2012, s. 1. [2] EUVL L 66, 8.3.2013, s. 1. [3] COM(2013) 156. [4] COM(2013) 183. [5] COM(2013) 224. [6] KOM(2011) 814. [7] COM(2013) 40. [8] Viite: Ares(2013) 14771, 7.1.2013 [9] Euroopan globalisaatiorahastoa ei oteta huomioon laskettaessa otsakkeen 1 a liikkumavaraa (500 miljoonaa euroa). [10] EU:n solidaarisuusrahastoa koskeva määrä otetaan talousarvioon ylittämällä rahoituskehyksen asianomaisten otsakkeiden määrät, kuten 17. toukokuuta 2006 tehdyssä toimielinten välisessä sopimuksessa määrätään (EUVL C 139, 14.6.2006). [11] Otsakkeen 4 vuoden 2013 liikkumavaraa laskettaessa ei ole otettu huomioon hätäapuvarauksen määrärahoja (264,1 miljoonaa euroa). [12] Otsakkeen 5 enimmäismäärään nähden jäävää liikkumavaraa laskettaessa on otettu huomioon vuosien 2007–2013 rahoituskehykseen sisältyvä alaviite 1, joka koskee henkilöstön eläkejärjestelmään suorittamia maksuja (86 miljoonaa euroa). [13] Maksusitoumusmäärärahojen kokonaisliikkumavaraa laskettaessa ei ole otettu huomioon Euroopan globalisaatiorahaston määrärahoja (500 miljoonaa euroa), hätäapuvarauksen määrärahoja (264,1 miljoonaa euroa) eikä henkilöstön eläkejärjestelmään suorittamia maksuja (86 miljoonaa euroa). [14] Maksumäärärahojen kokonaisliikkumavaraa laskettaessa ei ole otettu huomioon hätäapuvarauksen määrärahoja (80 miljoonaa euroa) eikä henkilöstön eläkejärjestelmään suorittamia maksuja (86 miljoonaa euroa).